open-index/open-wikipedia-markdown huggingface dataset:
Rod Laver

**Rodney George "Rod" Laver** (Rockhampton, Queensland, Australija, 9. kolovoza 1938.) bivši je australski tenisač koji je bio svjetski broj 1 sedam uzastopnih godina, od 1964. do 1970.

Jedini je tenisač koji je dvaput osvojio sva četiri Grand Slam naslova iste godine, 1962. kao amater i 1969. kao profesionalac. Također, jedini je u muškom tenisu koji je u epohi otvorenih prvenstava (nakon 1968.) osvojio sva četiri Grand Slama iste godine. Laver je bio najbolji svjetski profesionalni igrač tijekom petogodišnjeg perioda kada je bio isključen iz Grand Slam turnira. Rod Laver
je drugi i posljednji muški tenisač koji je sve velike naslove osvojio dvaput u karijeri. Prije njega to su postigli samo Roy Emerson i Margaret Court. Laver se općenito smatra jednim od najvećih tenisača svih vremena.

## Reference

## Vanjske veze
* Rod Laver na Association of Tennis Professionals
* Rod Laver  na International Tennis Federation
* Rod Laver  na Davis Cup
Love in Rewind

**"Love in Rewind"** je folk pop pjesma Dine Merlina s kojom je predstavljao Bosnu i Hercegovinu na Eurosongu 2011. u Düsseldorfu. Pjesma je predstavljena 21. veljače 2011. na BHRT. Dana 26. veljače 2011, Merlin je sa svojim ansamblom gostovao u Zagrebu gdje je, u polufinalu Dore 2011. izveo svoju pjesmu. 

Merlin je u drugom polufinalu nastupao prvi i izmamio pljesak publike, što je rezultiralo prolaskom u finale. Ukupno je završio na 5. mjestu sa 109 osvojenih bodova. Na press konferenciji za pobjednike drugog polufinala, Merlin je izvukao drugo mjesto za nastup u finalu, poslije Finske i prije Danske. U finalu je dobio 125 bodova što je bilo dovoljno za izvrsno 6 mjesto, dobivši 12 bodova od Austrije, Makedonije, Slovenije, Srbije i Švicarske. Od svih zemalja, 5 "dvanaestica" Bosne i Hercegovine bio je najveći broj "dvanaestica" dodijeljen jednoj zemlji te večeri. Jednu manje imala je Italija.
Ken Rosewall

**Kenneth Robert ("Ken") Rosewall** AM MBE (Sydney, 2. novembar 1934 -) je bivši australijski amaterski i profesionalni teniski prvak. Tokom karijere je osvojio 23 velika turnirska naslova uključujući osam Grand Slamova, a prije početka Open ere petnaest Pro Slam titula (napravivši Pro Grand Slam 1963). Rosewall je u parovima osvojio 9 slamova. Smatra se jednim od najboljih tenisera u historiji. Bio je poznat po bekhendu, a karijeru mu je na vrhuncu bila od ranih 1950-ih do ranih 1970-ih. Početkom 1960-ih je nekoliko godina bio teniser br. 1 u svijetu. Bio je i prvi teniser kome je uspjelo osvojiti Grand slam turnir bez izgubljenog seta (Australian Open 1971).

Ima dvoje djece i petoro unučadi, te trenutno živi u sjevernom Sydneyu.

## Reference

## Vanjske veze

* International Tennis Hall of Fame
* ITF Profile 
* Davis Cup record
Thomaz Koch

**Thomaz Koch** (Porto Alegre, 11. maj 1945 - ) je bivši brazilski teniser, poznat po tome što je osvojio dvije zlatne medalje - pojedinačno i u parovima - na Panameričkim igrama 1967. Za vrijeme teniske karijere je osvojio tri pojedinačna i tri naslova u parovima, uključujući Roland Garros 1975. godine sa urugvajskom teniserkom Fiorellom Bonicelli.

## Reference
* 
* 
* Sobre Thomaz Koch
Sportaši godine Sportskih novosti

Zagrebački sportski dnevni list Sportske novosti od 1952. godine priređuje godišnji izbor za najboljeg sportaša, sportašicu, a od 1990. i za najbolju muški i ženski sportski sastav iz Hrvatske. Izbor vrši žiri sastavljen od sportskih novinara iz brojnih domaćih uredništava. Ovom prigodom dodjeljuje se i trofej "fair-play" za korektnu gestu u sportu.

## Izvori

## Vanjske veze
* Popis dobitnika
Roland-Garros 1968. – ženski singl

Nancy Richey je u finalu pobijedila Ann Jones sa rezultatom 5-7 6-4 6-1 kako bi osvojila **žensku titulu** na teniskom turniru Roland Garros 1968. godine.

*V. također::* Roland Garros 1968 - muškarci pojedinačno''

## Nositelji
Doljke su navedeni nositelji. Nancy Richey je prvakinja; ostali su navedeni po rundama u kojima su izbalčeni.

## Ždrijeb

### Finala

### Ranije runde
#### Sekcija 1

#### Sekcija 2

#### Sekcija 3

#### Sekcija 4

#### Sekcija 5

#### Sekcija 6

#### Sekcija 7

#### Sekcija 8

## Vanjske veze
* 1968 French Open on ITFtennis.com , the source for this draw
Rosemary Casals

**Rosemary "Rosie" Casals** (San Francisco, 16. septembar 1948 - ) je bivša američka teniserka koja je nastupala 1960-ih i 1970-ih. Odrasla je u porodici siromašnih salvadorskih imigranata te stekla reputaciju buntovnice koja se šarenom odjećom suprostavljala dotadašnjoj tradiciji, nastojala ukinuti podjele između profesionalaca i amatera, te kao feministička ikona koja se borila za jednake plaće muškim i ženskim igračima. Osvojila je preko 90 naslova.

## Vanjske veze
* 
* International Tennis Hall of Fame
* 
*
Olga Morozova

**Olga Vasiljevna Morozova** () (Moskva, SSSR, 22. februar 1949 -) je bivša sovjetska teniserka. Vrhunac karijere joj je bio 1974. kada je došla do finala Roland Garrosa i Wimbledona, izgubivši oba puta od Chris Evert. Sa Evert je, pak, na Roland Garrosu bila u paru koji je osvojio titulu u ženskim parovima, te je tako postala prva ruska igračica koja je ikada osvojila Grand Slam naslov. Ranije je sa Aleksandrom Metrevelijem na Wimbledonu 1968. došla do finala u miješanim parovima, izgubivši od Margaret Court i Kena Fletchera. Njenu karijeru je godine 1977. okončala politika, odnosno odluka sovjetskih vlasti prema kojima sovjetski igrači više nisu smjeli igrati s igračima Južne Afrike u kojoj je u to vrijeme vladao režim apartheida. Morozova se povukla iz igre, ali je kasnije radila kao trener i televizijski komentator. Među igračima koje je trenirala su Natalija Zvereva, Elena Lihovceva i Jelena Dementjejeva.

## Izvori
* 

## Vanjske veze
* 
*
Kazuko Sawamatsu

**Kazuko Sawamatsu** (Nishinomiya, 5. januar 1951 -) je bivša japanska profesionalna teniserka, koja se natjecala na vodećim LTA turnirima 1970-ih. Kao junior je osvojila nekoliko Grand slam naslova, a na Wimbledonu 1975. zajedno sa Ann Kiyomura osvojila titulu ženskih parova. Na istom turniru je u pojedinačnoj konkurenciji došla do četvrtfinala.

## Vanjske veze
* 
*
Nina Radojičić

**Nina Radojičić** (Beograd, 5. avgusta 1989.) srpska je pjevačica koja je predstavljala Srbiju na Eurosongu 2011. u Düsseldorfu. Pobijedila je na srpskom prednatjecanju *„Pesma za Evropu”* s pjesmom Kristine Kovač *Čaroban*. Na Euroviziji je nastupila u prvoj polufinalnoj večeri 10. maja 2011.

## Povezano
* Eurosong 2011

## Reference
Christina Sandberg

**Christina Sandberg** (11. januar 1948 -) je bivša švedska teniserka. Na Australian Openu 1970. godine je došla do finala u pojedinačnoj konkurenciji i parovima, U 25 mečeva je nastupala za švedsku Fed Cup reprezentaciju.

## Vanjske veze
* 
* 
* 

## Izvori
Lukas Jorkas

**Lukas Jorkas** (grčki: **Λούκας Γιώρκας**; Larnaka, 18. listopada 1986.), grčko-ciparski pjevač i predstavnik Grčke na Eurosongu 2011. Jorkas je 2009. postao prvi pobjednik grčkog izdanja popularnog *showa* *[[The X Factor (Grčka)|The X Factor]]* i tako stekao veliku popularnost. U rujnu 2009. izdao je svoj debitantski album, *Mazi*, koji je stekao zlatni status. Paralelno s glazbom, studira biologiju na Sveučilištu u Patrasu. 

Godine 2011. izabran je za predstavnika Grčke na Eurosongu. Pjesma "Watch My Dance", koju izvodi zajedno sa Stereo Mikeom, neobična je hip-hop laïko pjesma u čijoj pozadini odzvanja grčka narodna glazba. Jorkas je uspio proći u finale Eurosonga nakon što je u prvom polufinalu nastupao devetnaesti, odnosno posljednji. Završio je na sedmom mjestu u finalu sa 120 osvojenih bodova.
Hermes Trismegistos

**Hermes Trismegistos** (grč. Ἑρμῆς ὁ Τρισμέγιστος, lat. *Hermes Trismegistus*, odnosno *Mercarius Termaximus*, "triput najveći"), sinkretističko božanstvo nastalo sjedinjenjem obilježja grčkog boga Hermesa i egipatskog boga Thotha.

U prvim stoljećima poslije Krista pripisan mu je veći broj hermetičkih spisa koji su smatrani ostacima egipatske mudrosti, a zapravo su bili filozofsko-mistični teksovi iz helenističkog razdoblja.

Kult, s vremenom, sjedinjenog Thotha/Hermesa slavio se u hramu u Hermopolisu u Egiptu.

## Porijeklo i osobine
Novo božanstvo poznato pod imenom Hermes Trismegistos nastalo je kao proizvod grčkih kolonista u Egiptu (kolonija Naukratis) koji su svoga boga Hermesa poistovjetili s Thothom, nebeskim utemeljiteljem magije, izumiteljem pisma i čuvarom tajnih znanja. Također, ujedinjeni Hermes/Thoth smatra se, poput svojih dijelova i zaštitnikom astrologije i alkemije.

Pretvorba egipatskog boga Thotha u helenističko božanstvo Hermesa Trismegistosa započelo je za vrijeme Kasnog Carstva (6. stoljeće pne.), no tek se od 3. stoljeća pne. može pratiti povijesni razvitak religije Hermesa.

S vremenom je Hermes/Thoth humaniziran i pretvoren u mističnog kralja koji je vladao 3.226 godina i napisao 36.525 svitaka o prirodnim načelima. Kasnije je Jamblih smanjio tu brojku na 20.000 svitaka, Klement iz Aleksandrije reducirao ju je na četrdeset i dva svitka.

## Hermetički spisi
Hermetički radovi prožeti sintezom egipatske tradicije, grčkog novoplatonizma, zoroastrizma, judaizma i kršćanstva, a što je posljedica sraza egipatske i helenističke kulture u prvim stoljećima kršćanske ere. Takvih radova bilo je u prošlosti mnogo, ali ih je dosta izgubljeno protokom vremena, ali i zbog sustavnog uništavanja.

Od većeg broja hermetičkih spisa pripisanih Hermesu Trismegistosu, sačuvala ih se tek nekolicina na grčkom jeziku i niz fragmenata koje su sačuvali kršćanski autori.

Među najpoznatijim tekstovima atributiranim Hermesu/Thothu, svakako je *[[Corpus Hermeticum]]*, kao i *Asklepij*e (izvorno "Savršena rasprava").

## Hermes Trismegistos u islamu
Islamski učenjaci su Hermesa Trismegistosa poistovjetili s Idrisom koji se spominje u Kuranu, a nadamak *Trismegistos* pogrešno je protumačen kao da se odnosi na tri odvojena lika. Prvi se izjednačavao s Idrisom (Henok u Bibliji) koji je živio prije Potopa. Drugi je navodno živio u Babilonu i bio Pitagorin učitelj, dok je treći živio u helenističkom Egiptu.

Mnogi arapski prijevodi ranijih hermetičkih tekstova te mnoga izvorno arapska djela pripisivana su Hermesu, kojeg su smatrali prvim učiteljem znanosti i filozofije. Povezivali su ga s magijom, alkemijom i astrologijom. Hermetičkiu miso, a posebice alkemiju prihvatili su sufijski učitelji.

## Povezano
* Alkemija
* Okultizam

## Reference

## Literatura
* *Baigent, Michael i Leigh, Richard, Eliksir i kamen, nasljeđe magije i alkemije, Zagreb, 2000.* 
* *Hermes Trismegistos, Corpus Hermeticum, Zagreb, 2004.* 
* *Knight, Thomas H., Magija, Zagreb, 2001.* 
* *Opća enciklopedija u 20 svezaka, sv. VIII, Zagreb, 2005.* 

## Vanjske veze

* Hermes i hermetizam
Stereo Mike

**Mihalis Eksarhos** (grčki: **Μιχάλης Έξαρχος**; Pirej, 1978.), poznatiji kao **Stereo Mike**, grčki je hip-hop umjetnik. Karijeru je započeo nakon što je diplomirao u Engleskoj, a među brojnim nagradama ističe se ona MTV-jeva u kategoriji "Najbolji grčki glazbenik" 2008. Kako je ta kategorija uvedena tek te godine, Stereo Mike je postao prvi dobitnik iste. Godine 2011. pridružio se Loukasu Giorkasu kao grčki predstavnik na Eurosongu 2011. sa pjesmom "Watch My Dance".
Aleksej Vorobjov

**Aleksej Vladimirovič Vorobjov** (ruski: **Алексей Владимирович Воробьёв**; Tula, 19. siječnja 1988.) je ruski pjevač i glumac koji nastupa i na engleskom i na ruskom jeziku. Na međunarodnoj sceni, Vorobjov je poznat i kao **Alex Sparrow**, što je engleski prijevod njegovog imena. Godine 2006. potpisuje sporazum s tvrtkom Universal Music Russia, a sljedeće godine postaje Y-PEER-ov ambasador dobre volje. 

Godine 2008. i 2009. nastupao je na izlučnim natjecanjima za Eurosong u Rusiji s pjesmama "New Russian Kalinka" i "Angelom Biht", no pobjednici su bili Dima Bilan i Anastazija Prihodko. Ipak, 5. ožujka 2011. izabran je za ruskog predstavnika na Eurosongu 2011. u Düsseldorfu. Pjesmu "Get You" napisao je uspješni marokanski producent RedOne.
Saljut 4

**Saljut 4 (DOS-4)** (rus. *Салют-4*), sovjetska svemirska postaja. Lansirana je 26. prosinca 1974. iz kozmodroma Bajkonur. U malo više od dvije godine koliko je bila operativna, postaju su posjetile dvije misije s posadama (Sojuz 17 i 18) dok je treća, između dvije navedene, otkazana zbog tehničkog kvara (Sojuz 18a). 17. studenog 1975. u orbitu je upućen i bezposadni Sojuz 20 koji se na postaji zadržao sve do 15. veljače 1976.

Postaja je deorbitirana i uništena u atmosferi 2. veljače 1976.

## Izvori
Amaury Vassili

**Amaury Vassili** (Rouen, 6. lipnja 1989.), francuski pjevač, najmlađi profesionalni tenor na svijetu. Njegov debitantski album, *Vincero*, stekao je, u Francuskoj, status dvostruko platinastog albuma, a donio mu je popularnost u Kanadi, Južnoafričkoj Republici i Južnoj Koreji. Na internom je izboru 2011. izabran za francuskog predstavnika na Eurosongu 2011, sa pjesmom "Sognu". Pjesmu će izvoditi na korzičkom, što će biti tek druga predstavnica Francuske na tom jeziku (Patrick Fiori je s pjesmom "Mamma Corsica" 1993. osvojio 4. mjesto).

Počeo je pjevati s 9 godina, a prvu pobjedu na pjevačkom natjecanju ostvario je s 14 godina izvodeći pjesmu "Amsterdam" Jacquesa Brela, njegovog pjesničkog uzora. Prvi album izdao je 2009., a drugi, *Cantero*, 2010. Svoju glazbu opisao je kao "lirski pop".

## Diskografija
### Albumi

### Singlovi

### Ostale pjesme

## Izvori

## Vanjske veze

* Službena stanica
* Amaury Vassili - galerija
Ponte della Canonica

**Ponte della Canonica** (hrvatskosrpski jezik: **[[Kanonik|Kanonički]] most**) je most koji premošćuje kanal Rio di Palazzo u Veneciji. Most se nalazi sa stražnje strane Bazilike sv. Marka i povezuje sestiere San Marco i Castello. Rado ga posjećuju turisti koji s mosta imaju izvrstan pogled na Ponte dei Sospiri i kanal Rio di Palazzo.

## Historija

Ponte della Canonica je prema brojnim venecijanskim kroničarima podignut nakon što je Marco Cassolo 1172. na Rivi degli Schiavoni na smrt izbo dužda Vitalea II Michiela koji se rivom zaputio u uskršnjoj procesiji do crkve San Zaccaria. Nakon toga duždevi su se koristili isključivo ovim novim mostom da dođu crkve. Po nekim drugim kronikama, most je podignut davno prije tj. 864. godine, nakon ubojstva dužda Pietra Tradonica. Most je temeljno rekonstruiran 1755. po projektu arhitekta Antonija Mazzona.

## Izvori

## Vanjske veze

* ''Ponte de Canonica (Ponti di Venezia)'' 
* ''Ponte de la Canonica'' na portalu Structurae
A Friend In London

**A Friend In London** (skraćeno **AFIL**) je noo danski alternativni rock sastav osnovan 2005. u Vostrupu. Popularnost su stekli nastupom na Eurosongu 2011., gdje su predstavljali Dansku s pjesmom "New Tomorrow". Izborili su nastup u finalnoj emisiji gdje su nastupali treći, poslije Bosne i Hercegovine i prije Litve. 

Iako su osnovani još 2005., svoj prvi album trebali bi izdati tijekom 2011. godine. Njihovo probijanje na svjetske pozornice trajalo je pune tri godine, te su 2008. godine, nakon uspješnih turneja po SAD-u i Kanadi, postali iznimno popularni. Raspali su se 2014. godine.
Nixonov posjet Kini 1972.

**Nixonov posjet Kini 1972.** je prvi potez u formalnoj normalizaciji odnosa između SAD-a i Narodne Republike Kine. Ovo je ujedno i prvi put da je jedan predsjednik SAD-a posjetio NR Kinu, koju je SAD smatrao jednim od najvećih neprijatelja. Od 21. do 28. veljače američki predsjednik Richard Nixon, posjetio je kineske gradove Peking, Hangzhou i Shanghai.

U srpnju 1971., Nixonov Savjetnik za državnu sigurnost Henry Kissinger tajno je posjetio Peking, na putu za Pakistan, te dogovorio sve za posjet predsjednika Nixona. Skoro odmah nakon dolaska u Peking, Nixon je pozvan na sastanak sa Mao Zedongom koji je gotovo umro 9 dana prije dolaska predsjednika Nixona (to Amerikanci tada nisu znali), no osjećao se dovoljno zdrav da se sastane s Nixonom. Državni tajnik William P. Rogers nije bio na sastanku, a jedini Amerikanac koji je prisustvovao susretu dvaju vođa bio je član Vijeća državne sigurnosti (kasnije američki veleposlanik u Kini) Winston Lord. Kako ne bi osramotio Rogersa, Lord je izbačen sa svih službenih fotografija sastanka.

Nixon je tijekom posjeta imao puno sastanaka sa kineskim premijerom Zhou Enlaiem, a ti sastanci su uključivali i posjete Kineskom zidu, te gradovima Hangzhouu i Shangaiu. Po završetku posjeta, SAD i NR Kina su izdali Šanghajski Communiqué, dokument koji je iznio poglede dvaju zemalja o vanjskoj politici i postao baza za kinesko-američke odnose. U priopćenju obje nacije su obećale da će težiti ka potpunoj normalizaciji odnosa dvaju zemalja. SAD je također priznao da Kinezi s obje strane Tajvanskog prolaza podupiru ideju da postoji samo jedna Kina, te da je Tajvan dio Kine. Nixon i američka vlada potvrdili su želju da se tajvansko pitanje riješi na miran način, što je podržala i sama Kina. Ta izjava je SAD-u i Kini omogućila da privremeno stave sa strane *"ključno pitanje koje ometa normalizaciju odnosa"* oko političkog statusa Tajvana te da otvore trgovinu i ostale konakte. No, SAD je nastavio diplomatske odnose sa Tajvanom sve do 1979. kada je raskinuo te odnose i uspostavio potpune diplomatske odnose s NR Kinom.

## Sastanak u medijima i kulturi
* Nixonov povijesni posjet pretvoren je u operu i u popularnu frazu.
* Max Frankel iz novina *The New York Times* dobio je Pulitzerovu nagradu za međunarodno izvještavanje zbog pokrića tog događaja.

## Reference

## Dodatna literatura
* Margaret MacMillan, *Nixon & Mao: The Week that Changed the World*, Random House 2007. http://www.nybooks.com/articles/20343
* *RN: The Memoirs of Richard Nixon*, Grosset & Dunlap 1978.
* William Burr, *The Kissinger Transcripts*, New Press 1999.
* James Mann, *About Face*, Knopf 1999.
* Patrick Tyler, *A Great Wall*, Public Affairs 1999.

## Vanjske veze

* Webcast: Nixon in China Council on Foreign Relations
Blue

**Blue** je britanski glazbeni sastav čiji su članovi Lee Ryan, Simon Webbe, Duncan James i Antony Costa. Blue je osnovan 2001. godine, a debitantski singl, "All Rise", izdan je u svibnju 2001. s velikim uspjehom. Istoimeni album, kao i sljedeća dva, *[[One Love (album)|One Love]]* i *[[Guilty (album sastava Blue)|Guilty]]*, postigla su velike uspjehe, kako glazbeno tako i komercijalno, a vrhunac popularnosti postigli su duetom "Sorry Seems to Be the Hardest Word" kojeg su izveli s Eltonom Johnom. 

Nakon toga, pak, dolazi do raspada benda nakon što im je John sugerirao kako im popularnost pada. Članovi su nastavili sa samostalnim karijerama, ali su kompilacijski albumi grupe nastavili izlaziti i postizati popriličan uspjeh. Godine 2009., Blue se ponovo oformio i najavio izdavanje povratničkog albuma (na kojem bi trebao surađivati i Bruno Mars). Godine 2011., izabrani su za predstavnike Ujedinjenog Kraljevstva na Eurosongu 2011. Njihova pjesma, "I Can", predstavljena je 11. ožujka 2011. u emisiji *[[The Graham Norton Show]]*. Blue nastupaju 14. u finalnoj večeri, nakon Švicarske i prije Moldavije, te slove za jedne od glavnih favorita natjecanja. Ipak, u finalu su zauzeli 11. mjesto, skupivši 100 bodova te dobivši jednu "dvanaesticu", od Bugarske.
Povardarje

**Povardarje** (makedonski: *Повардарие* [*Povardarie*]) je geografski, etnografski i administrativno - politički termin koji se koristi kao naziv za središnji dio Republike Makedonije i kotlinu rijeke Vardar.

## Geografske karakteristike Povardarja
Geografski Povardarje obuhvaća tok rijeke Vardar od Derventske klisure i Skopske kotline sve do grada Gevgelije i granice sa Grčkom, sa svim pritokama, planinama i klisurama.

U Povardarju su smješteni slijedeći gradovi:
* Skopje,
* Veles,
* Kavadarci,
* Negotino,
* Demir Kapija,
* Valandovo,
* Dojran i
* Gevgelija.

U pradavnoj prošlosti - na prostoru Povardarja, bila su tri jezera, koja su nakon velikih tektonskih promjena istekla u Egejsko more. Na taj način se formirala kompozitna kotlina rijeke Vardar u kojoj se smjenjuju kotline i klisure:
* Skopska kotlina - Taorska klisura,
* Veleška kotlina - Veleška klisura,
* Tikveška kotlina - Demirkapijska klisura,
* Gevgelijsko_Valandovska kotlina - Ciganska klisura.

Povardarje ima mješanu klimu, od umereno kontinentalne koja prevladava na sjeveru do gotovo mediteranske koja prevladava na jugu nakon Demirkapijske klisure.

Na blagim brežuljcima Povardarja su najveći makedonski vinogradi, tako da je ono danas sinonim za istoimenu enološku regiju.

U Povardarju se nalazi i najveći makedonski arheološki lokalitet - antički grad Stobi.

## Napomene

## Vanjske veze
* Vodič kroz Povardarje 
* ''Igri od Povardarje'' sa portala Soros organisation
Kvisling

**Kvisling** ili **kvislinzi** je izraz koji se u užem smislu koristi kao naziv za pro-osovinske pojedince ili organizacije, političke stranke, vojne ili paravojne formacije, odnosno državne vlasti u od strane Sila Osovine okupiranih zemalja Evrope u Drugom svjetskom ratu. Izraz je svoje ime dobio po Vidkunu Quislingu (1887-1945), norveškom političaru koji je od 1. februara 1942. do 8. maja 1945. vodio marionetsku vladu u Norveškoj pod njemačkom okupacijom. Prvi put je u svom značenju upotrijebljen u londonskom *[[Daily Mail]]u*, a nakon toga ju je radio-program BBC-ja popularizirao i u ostalim jezicima. Nakon Drugog svjetskog rata, slično kao i  riječ „fašizam”, počeo se koristiti i izvan svog historijskog konteksta.

Vrlo blizak pojam kvislinštvu je „kolaboracionizam” i „kolaborator”, pa se te dvije imenice do neke mjere mogu smatrati sinonimima. Razlika između dva termina je to što je „kolaboracionizam” opći pojam suradnje sa okupatorom, koji se može primjeniti u raznim oblicima suradnje, dok „kvisling” označava više praksu okupatorske strane da uspostavi lokalnu vlast sa lokalnim političarima koji će podržati i posredovati okupatorsku vlast, pri čemu su „kvislinzi” imali unutarnju političku korist a ponekad i nuždu da bi se uklonili veći problemi sa okupatorom. Kvislinzi su svakako imali važnu ulogu u jačanju položaja fašističke i nacistiške politike u Europi.

## Poznati kvislinzi

* Ante Pavelić, Slavko Kvaternik, Ante Vokić, Miroslav Navratil, Andrija Artuković, Lovro Sušić, Džafer Kulenović, Osman Kulenović, Nikola Mandić, Mile Budak (v. vlade NDH)
* Milan Aćimović, Velibor Jonić, Dimitrije Ljotić; Milan Nedić, Kosta Pećanac, Ilija Trifunović-Birčanin, Dragoljub Mihailović (v. Nedićeva Srbija i Nedićeva vlada; v. Suradnja četnika sa Osovinom)
* Odilo Globočnik, Leon Rupnik, Ernest Peterlin, Franc Krener, Ivan Prezelj (v. Slovensko domobranstvo i Bela garda)
* Krsto Popović (v. Zelenaši), Sekula Drljević, Blažo Đukanović
* Aćif Hadžiahmetović
* Ali Këlcyra, Mid'hat Frashëri, Šaban Poluža, Xhem Hasa, Sali Rama, Žuk Adžija, Rizë Umeri, Xhafer Deva
* Vidkun Quisling (Norveška)
* Erik Scavenius (Danska)
* Stepan Bandera i Mikola Lebed (Ukrajina)
* Jaroslav Krejčí, Emanuel Moravec, Emil Hácha (Češka)
* Jozef Tiso (Slovačka)
* Philippe Petain, Pierre Laval i François Darlan (Francuska)
* Léon Degrelle i Staf De Clercq (Belgija)
* Anton Mussert, Cornelis van Geelkerken, Wim Henneicke i Willem Briedé (Nizozemska)
* Ferenc Szálasi, *[[Kálmán Darányi]]*, László Bárdossy, Döme Sztójay (Dimitrije Stojaković), Béla Imrédy (Mađarska)
* Ion Antonescu (Rumunija)
* Petar Gabrovski, Bogdan Filov, Dobri Božilov (Bugarska)
* Georgios Tsolakoglou, Konstantinos Logothetopoulos, Ioannis Rallis (Grčka)

## Povezano
* *[[Hanjian]]* (漢奸 ili 汉奸)
* Peta kolona
* Kolaboracionizam

## Reference
New Tomorrow

**"New Tomorrow"** je alternativna rock pjesma danske skupine A Friend In London s kojom su predstavljali svoju zemlju na Eurosongu 2011. Pravo predstavljanja izborila je pobjednom na Dansk Melodi Grand Prixu 2011., a nastupila je u drugom polufinalu kao pretposljednja, poslije Latvije i prije Irske te je izborila nastup u finalu, gdje nastupa poslije Bosne i Hercegovine i prije Litve. Pjesma je u finalu izborila 5. mjesto.

Prije samog Eurosonga, pjesma je naišla na brojne kritike zbog sličnosti sa nizom pjesama, među kojima su i "Silk Road" (izvodi Kitaro) i "Sing for Me" (koju je na švedskom izlučnom natjecanju izvodio Andreas Johanson). Unatoč opravdanju kako je sličnost nenamjerna, ali i logična jer koristi prepoznatljivu melodiju, bend je obećao izmijeniti neke elemente prije samog natjecanja.

## Ljestvice

## Reference

## Vanjske veze
* DanishCharts.com: "New Tomorrow" song page 
* A Friend From London / New Tomorrow Lyrics
Galicija

**Galicija** se može odnositi na:

* Galicija (srednja Europa), oblast, koja je dio danas u Ukrajini, dio u Poljskoj
* Galicija (Španjolska), autonomna zajednica u Španjolskoj
* , hrvatski otok u Jadranskom moru
* Galicija (Žalec), naselje u Sloveniji u općini Žalec
* Galizia (Cremona), naselje u Italiji u provinciji Cremona

## Povezano
* Galisija (razvrstavanje) ()
Lea Pericoli

**Lea Pericoli** (22. mart 1935. – 4 Oktobar 2024) je italijanska TV-voditeljica i novinarka, poznata i kao bivša profesionalna teniserka. Tenisom se bavila od sredine 1950-ih do početka 1970-ih, kada je pažnju izazivala manje rezultatima, a više neobičnom odjećom koju je nosila na terenu. Nakon završetka teniske karijere je vodila *Paroliamo*, italijansku verziju popularnog kviza *[[Des chiffres et des lettres]]*, a potom radila kao novinarka za list Il giornale.

## Vanjske veze

* 
* 
*
Fiorella Bonicelli

**Fiorella Bonicelli** (21. decembar 1951 -) je bivša urugvajska teniserka. Najpoznatija je po tome što je na Roland Garrosu 1975. zajedno sa Thomazom Kochom osvojla titulu u miješanim, te na Roland Garrosu 1976. zajedno sa Gail Lovera titulu u ženskim parovima.

## Vanjske veze
* 
* 
*
Chillán

**Chillán** je grad u sredini Čilea u kom živi 164,574 stanovnika

Chillán je i administrativni centar Regije Ñuble.

## Geografija
Grad se prostire u Centralnoj čileanskoj dolini u slivu rijeke Ñuble.

## Historija

Chillán je osnovan 1580. na mjestu gdje se danas nalazi Chillán Viejo, rodno mjesto Bernarda O’Higginsa oslobodioca Čilea.

Nakon katastrofalnog potresa koji je razorio grad, 1835. premješten je na današnju lokaciju, nešto sjevernije.

I nova lokacija nije bila bolja jer je grad više puta pogodio potres, naročito težak bio je onaj iz 1939. kad je u gradu i okolici poginulo 28,000 ljudi. 
Nešto blaži potres pogodio je grad i 2010.

Današnji Chillán je univerzitetski grad (depadansa Univerziteta u Concepción) a od 1965 i sjedište Čileanskog Adventističkog univeziteta.

## Privreda i transport
Chillán je administrativno- trgovački centar poljoprivrednog kraja, u kom se proizvodi pšenica, ječam, kukuruz, riža, grah i uzgaja puno goveda. 
Od industrija ima prehrambenu (mlinovi) i drvnu industriju (pilane) i tvornice cipela.

Kako se nalazi na trasi Panameričkog autoputa i magistralne željezničke pruge sjever-jug, on je veliko raskršće prema luci u Concepciónu koja je udaljena 94,5 km prema zapadu.

## Pobratimski gradovi

*  Hamilton, Novi Zeland
*  Mürzzuschlag, Austrija
*  Río Cuarto, Argentina

## Reference

## Vanjske veze

* ''Municipalidad de Chillán'' (službene stranice) 
* ''Chillán, Chile'' (na portalu Encyclopaedia Britannica)
Kerry Harris

**Kerry Harris** (19. septembar 1949 - ) je bivša australijska teniserka koja je igrala 1960-ih i početkom 1970-ih. Poznata je po tome što je zajedno sa Helen Gourlay osvojila Australian Open 1972 u mješovitim parovima. Pored toga je, igrajući u parovima, došla do još tri Grand Slam finala.

## Vanjske veze
* 
*
Karen Krantzcke

**Karen Krantzcke** (1. februar 1946 - 11. april 1977) je bila australijska teniserka koja je ušla među deset najboljih teniserki 1970. Također je došla do četvrtfinala na četiri Grand Slam turnira. Također je pomogla u australijskoj pobjedi u Federation Cupu.

Njenu karijeru je prekinula iznenadna smrt od srčanog udara u 31. godini, a koja ju je zadesila prilikom džoginga.

## Reference

## Vanjske veze
*
Helen Gourlay

**Helen Gourlay Cawley** (rođena kao **Helen Gourlay**; Launceston, Tasmanija, 23. decembar 1946 -) je bivša australijska teniserka. Poznata je po tome što je u pojedinačnoj konkurenciji dva puta došla do Grand Slam finala - na Roland Garrosu 1971. i Australian Openu 1977, ali je daleko uspješnija u parovima, kada je četiri puta osvojila Australian Open (1972, 1976, januar 1977, decembar 1977) i Wimbledonski turnir 1977.

## Vanjske veze
*
Ana Dmitrijeva

**Ana Vladimirovna Dmitrijeva** (; Moskva, 10. decembar 1940 -) je ruska sportska novinarka i TV-voditeljica, poznata i kao bivša teniserka koja je nastupala za SSSR. 

Rodila se kao kćer kazališnog redatelja Vladimira Dmitrijeva i glumice Marine Pustohovoj-Dmitrijeve. Otac joj je umro kada je imala sedam godina, a majka joj se preudala za kompozitora Kirila Molčanova. TV-novinar Vladimir Molčanov je njen polubrat. Sportsku je karijeru počela u moskovskom Dinamu. Bila je prva sovjetska teniserka koja se natjecala na Wimbledonu, gdje je 1958. došla do finala. Osvojila je nekoliko amaterskih i otvorenih turnira.

## Vanjske veze
* Anna Dmitrieva at the Peoples.ru portal (in Russian)
* Anna Dmitrieva at the International Tennis Federation
* Anna Dmitrieva  at the Fed Cup
San Moisè

**Chiesa di San Moisè** ili **San Moisè Profeta** je barokna venecijanska crkva u sestieru San Marco na istoimenom trgu (Campo San Moisè). San Moisè je jedna od većih venecijanskih crkava koja ima status parohijalni status.

## Historija

Po starim venecijanskim kronikama, San Vittore kao prva crkva na tom mjestu podignuta je krajem 8. vijeka, donacijama porodica Artigeri i Scopari. Crkvu je svojim prilogom 947. obnovio Moisè Valier, tada je nešto zbog njega, a nešto i zbog venecijanske želje da i oni poput bizantskih gradova imaju crkve posvećene starozavjetnim prorocima poput Mojsija. San Moisè je obnavljan 1105. nakon velikog požara koji je teško oštetio Veneciju, te 1632. kada je dobio baroknu fasadu i unutrašnjost u istom stilu. Za vrijeme napoleonske vlasti 1810. parohija je ukinuta i crkva je ušla pod parohiju Bazilike sv. Marka.

## Umjetnička djela
Baroknu fasadu je projektirao i izveo 1668. Alessandro Tremignon, donacijom bogatog venecijanskog patricija Vincenza Finija, čija se bista i danas kroči iznad glavnog ulaza u crkvu. Unutrašnjost crkve ukrašena je slikama i skulpturama iz 17. i 18. vijeka, od kojih se ističu *Pranje nogu* Tintoretta i *Posljednja večera*, pripisana Palma Mlađem. Monumentalni barokni oltar rad je kipara Heinricha Meyringa i slikara Michelangela Morlaitera. U crkvi je pokopan škotski bankar John Law (1671–1729) poznat kao osnivač francuske Banque Générale, te Compagnie du Mississippi koji se nakon niza financijskih debakla po Americi skrasio u Veneciji i tu umro.

## Izvori
Sintagma

**Sintagma** (grčki: *σύνταγμα*) je grčka riječ koja ima više značenja: prvotno, razmještaj, uređenje, skup, kompozicija (složenica), jedinstvo. Tako da se riječ *sintagma* može odnositi na:

* Sintagma (grčki ustav) – naziv za grčki ustav iz 1975.
* Trg Sintagma jedan od glavnih trgova u Ateni
* Stanica Sintagma jedna od stanica atenskog metroa
* Sintagma (vojna jedinica) to je bila jedinica od 256 vojnika u antičkoj Makedoniji 
* Sintagma (lingvistika) kao lingvistički pojam*, to je skup od nekoliko riječi koje u rečenici čine cjelinu za sebe i kao takvi imaju značenje u rečenici.

* Postoji nekoliko knjiga, koje nose isti naziv – *Sintagma'':
** Sintagma (pravo) glavno djelo justinijanovog nasljednika u pravu Atanazija iz Emese iz 6. vijeka
** Sintagma (Balzamon) religiozni spis iz 12. vijeka Teodora Balzamona
** Sintagma Matije Vlastara glavno djelo bizantskog pravnika Matije Vlastara iz 14. vijeka
Caffè Florian

**Caffè Florian** je kavana u Novim Prokurativama na Trgu sv. Marka u Veneciji. Caffè Florian je osnovan 1720. i po tom kriteriju je najstarija kavana koja kontinuirano radi do danas. Usporedbe radi, rimska kavana Antico Caffè Greco radi od 1760. godine.

## Historija
Sa kavom su se venecijanci prvi put sreli u Carigradu 1585, a 1638 počeli su je uvoziti i prodavati po Veneciji, tako da su uskoro nikle brojne kavane po gradu.
*Florian* počeo je s radom 29. decembra 1720. u dvije prostorije, kao **Caffè alla Venezia trionfante** (Kavana trijumfalne Venecije), ali je ubrzo postao poznatiji kao *Caffè Florian*, po svom vlasniku i osnivaču Florianu Francesconiju. Njegova lokacija u samom srcu Venecije, uskoro je napravila od njega mjesto gdje su dolazili tada slavni posjetitelji Carlo Goldoni, Goethe i sam Casanova, koga je besumnje privlačila i činjenica da je Caffè Florian bila jedina venecijanska kavana onoga vremena u kojoj je ulaz bio dozvoljen ženama. *Florian* je zadržao svoju atraktivnost i u kasnijim vjekovima pa je u njega zalazio i Lord Byron, Marcel Proust kao i Charles Dickens. Tokom 18. vijeka *Caffè Florian* proširio se na četiri prostorije. 

Od 1858. *Caffè Florian* nije više vlasništvo porodice *Florian* već troje novih vlasnika; Porta, Pardelli i Baccanello, koji su preuredili kavanu, od tad izgled nije mjenjan. Današnji *Florian* ima 6 salona; *Sala degli Uomini Illustri* (Salon slavnih), *Sala del Senato* (Salon senata), *Sala Cinese* (Kineski salon), *Sala Orientale* (Orijentalni salon), *Sala delle Stagioni* (Salon godišnjih doba) ili *Sale degli Specchi* (Salon ogledala) i *Salon Liberty*, koji je dodat na
početku 20. vijeka. Od aprila do oktobra *Florian* ima i terasu na kojoj svira manji orkestar.

## Širenje Floriana po svijetu
Od kraja 20. vijeka *Caffè Florian* je otvorio svoju podružnicu u centru Firence (Via del Parione), te jedan kafe u Abu Dabiju (Marina Mall), jedan u londonskoj robnoj kući Harrods i jedan u Dubaju (Gate Village, Dubai International Financial Centre).

## Izvori

## Vanjske veze

* Službene stranice Caffè Floriana
Maria Bueno

**Maria Esther Andion Bueno** (São Paulo, 11. oktobar 1939 - 8. jun 2018) je bivša brazilska teniserka koja je 1960-ih osvojila 19 Grand Slam naslova (7 pojedinačnih 11 u ženskim i 1 u miješanim parovima).

Godine 1978. je uvrštena u Međunarodnu tenisku kuću slavnih.

## Vanjske veze
* International Tennis Hall of Fame
* Maria Bueno Website
*
Kerry Reid

**Kerry Melville Reid**, MBE, (Mosman (New South Wales), Novi Južni Vels, 7. august 1947 -) je bivša australijska teniserka koja je od 1962. do 1979. osvojila jednu pojedinačnu Grand Slam i 26 drugih titula, te bila finalist u 40 turnira. Od 1966. do 1979. je - sa izuzetkom 1975. godine - svake godine osvojila barem jedan turnir. Najviše rangirana je bila od 1971. do 1974. - na broju 5, iza Margaret Court, Billie Jean King, Evonne Goolagong Cawley i Chris Evert.

Godine 1971. se priključila inicijativi Gladys Heldman zahvaljujući kojoj će nastati suvremeni WTA Pro Tour.

1970-ih je bila članica World Tennis Pro tima *[[Boston Lobsters]]*, gdje je upoznala suigrača Grovera "Raz" Reida, za koga se udala 1975. godine. S njim ima dvije kćeri i danas živi u Južnoj Karolini.

## Vanjske veze
* 
* 
* tenniscorner.net profile
* sporting-heroes.net profile
Françoise Durr

**Françoise Durr** (Alžir, 25. decembar 1942 -) je bivša francuska teniserka, koja je tokom karijere osvojila 26 pojedinačnih i preko 60 titula u parovima. Najpoznatija je po tome što je osvojila Roland Garros 1967. godine, posljednji održan prije Open ere. Od 1967. do 1975. je osam puta zaredom na Roland Garrosu osvojila titule u parovima. 

Bila je poznata i po tome što je na turnire vodila svog psa po imenu Topspin, kao i po za 1960-e neobičnoj odjeći. Iz tenisa se službeno povukla nakon nastupa na Roland Garrosu 1984. Udala se za američkog tenisera Boyd Browninga, te otišla živjeti u SAD, prije nego što se vratila u Pariz. 

## Izvori
* ITF site 

## Vanjske veze
* 
* International Tennis Hall of Fame profile
Rosie Darmon

**Rosa Maria Reyes** (Ciudad de Mexico, 23. mart 1939 -), danas poznata kao **Rosie Darmon**, je bivša meksička i francuska teniserka. Igrala je od kraja 1950-ih do kraja 1970-ih. Godine 1960. se udala za francuskog tenisera Pierrea Darmona. Nastupila je i na Olimpijskim igrama u Ciudad de Mexicu 1968.

## Vanjske veze
* 
* 
*
Évelyne Terras

**Évelyne Terras Papale** (Toulon, 25. septembar 1944 -) je bivša francuska teniserka koja je nastupala 1960-ih i početkom 1970-ih. Najpoznatija je po tome što je godine 1967. zajedno sa Lorraine Coghlan u igri ženskih parova došla u finale Grand slam turnira Australian Open. Udala se za Dina Papalea, italijanskog teniera i izvršnog direktora WTA, nakon čega je dobila italijansko državljanstvo.

Njena kćer Magali Papale je poznata slikarica koja živi u Parizu. 

## Vanjske veze
* 
*
Éva Szabó

**Éva Szabó** (30. oktobar 1945 - ) je bivša mađarska teniserka, koja se profesionalno natjecala krajem 1960-ih i 1970-ih. Njen najveći uspjeh predstavlja četvrtfinale Roland Garrosa 1975. godine, kada ju je porazila australijska teniserka Janet Newberry.

## Vanjske veze
* 
* 
*
Julie Heldman

**Julie Heldman** (8. decembar 1945 - ) je američka teniserka jevrejskog porijekla, koja je tokom karijere osvojila 22 profesionalna naslova, a godine 1969. bila na 5. mjestu najbolje rangiranih teniserki svijeta. Na Makabejskim igrama 1969. je osvojila tri zlatne medalje.

Odrasla je u teniskoj porodici. Otac joj je bio Julius Heldman, juniorski prvak i jedan od vodećih američkih amaterskih tenisera 1930-ih i 1940-ih; majka joj je bila izdavačica *World Tennisa* Gladys Heldman.

Sudjelovala je i na Olimpijskim igrama 1968. u Ciudad de Mexico, gdje je tenis bio demonstracijski sport, i gdje je osvojila zlatnu, srebrnu i brončanu medalju.

## Reference

## Vanjske veze
* 
* 
* ITA bio 
* Jewish Sports bio 
* Jewish Sports Hall of Fame bio
* Jews in Sports bio
Lesley Hunt

**Lesley Hunt** (Perth, 29. maj 1950 -) je bivša australijska teniserka koja je vrhunac karijere imala početkom 1970-ih. Nakon što se istakla s nekoliko juniorskih titula, kao profesionalna igračica je godine 1974. došla na sedmo mjesto u svijetu. Osvojila jedan turnir u karijeri - Swiss Open 1977. godine. Sudjelovala je i u pobjedi australijske Davis Cup reprezentacije nad britanskom godine 1971.

## Vanjske veze
*
Suzana Petersen

**Suzana Petersen** (14. oktobar 1947 -) je bivša brazilska teniserka, poznata po tome što je 1968. na Olimpijskim igrama u Meksiku osvojila brončanu medalju u tri kategorije - pojedinačnoj, ženskim i miješanim parovima.

## Vanjske veze
*
Faye Urban

**Faye Urban** (28. oktobar 1945 -) je bivša kanadska teniserka koja je nastupala 1960-ih. Tokom karijere je osvojila jedan pojedinačni naslov (Canadian Open 1969) i šest naslova u parovima.

## Vanjske veze
* 
*
Raquel Giscafré

**Raquel Giscafré** (Santa Fe, 15. maj 1949 -) je bivša argentinska teniserka, koja je igrala 1970-ih i početkom 1980-ih. Njen najbolji rezultat je bilo polufinale Roland Garrosa 1975.. Pored toga je osvojila jedan pojedinačni i dva naslova u parovima.
## Reference

## Vanjske veze
* 
* 
*
Ljubka Radkova

**Ljubka Radkova** (, na Zapadu često navođena i kao Lubka Radkova; 25. mart 1945 -) je bivša bugarska teniserka. Nastupala je bugarskoj reprezentaciji Davis Cupa, a zajedno sa Božidarom Pampulovom je osvojila naslov u miješanim parovima na turniru u Istanbulu 1978. Njena kćer je teniserka Elena Pampulova.

## Vanjske veze
*  Profil na ITF 
*  Sudionici Fed Cupa 
* Победители от международния тенис турнир в Истанбул
Julija Berberijan

**Julija Manuk Berberijan** (, 6. oktobar 1944 -) je bugarska političarka i bivša teniserka ermenskog porekla. Nastupala je za bugarsku reprezentaciju Fed Cupa. Od 1997. do 2001. je bila zastupnik desne stranke Savez demokratskih snaga u bugarskom Sobranju. Udana je za Georgija Maleeva sa kojim je imala tri kćeri - Katerinu, Magdalenu i Manuelu Maleevu, koje su sve postale zapažene profesionalne teniserke.

## Vanjske veze
*  Profil na ITF 
*  Profil na WTA 
*  Spisak sudionika Fed Cupa
Bulawayo

**Bulavajo** () je drugi grad po veličini u Zimbabveu (posle glavnog grada Hararea). U njemu živi oko 800.000 ljudi i najveći je grad u Matabelelendu. Bulavajo znači *mesto pokolja*. Iz Bulavaja je ratničko pleme Matabele vladalo tokom 19. veka.

## Povezano
* Spisak gradova u Zimbabveu

## Vanjske veze

* Mapa Bulavaja 
* Informacije o modernom Bulavaju 
* Istorija Bulavaja
Smile

"**Smile**" je pjesma kanadske pjevačice Avril Lavigne. Objavljena je 17. svibnja 2011. godine kao drugi singl s njenog četvrtog studijskog albuma *[[Goodbye Lullaby]]*. Pjesmu su napisali Avril Lavigne, Max Martin i Shellback, a producenti su Max Martin i Shellback.

## O pjesmi
Lavigne je preko svog Twittera pitala obožavatelje koju pjesmu da objavi kao drugi singl, mogli su birati između "Smile" i "Push". Kasnije je objavljeno kako će drugi singl biti "Smile". Mediji su izvjestili kako se Lavigne borila da "Push" postane singlom, ali njena diskografska kuća RCA Records odlučila je kako će radijska premijera pjesme u Poljskoj biti 19. travnja 2011. godine. Videospot za pjesmu će biti snimljen u svibnju.

## Popis pjesama
;Digitalno preuzimanje
# "Smile" - 3:29

## Ljestvice

## Povijest objavljivanja

## Reference
Edda Buding

**Edda Buding** (Lovrin, Kraljevina Rumunjska, 11. januar 1936 -) je bivša njemačka teniserka. Odrasla je u porodici Podunavskih Švaba, koja se nakon drugog svjetskog rata preselila u tadašnju Zapadnu Njemačku. Tamo se, isto kao njen brat Ingo Buding, počela baviti tenisom.

## Izvori

## Vanjske veze
* 
*
Elena Subirats

**Elena Subirats** (Ciudad de Mexico, 30. decembar 1947 -) je bivša meksička teniserka. Osvojila je brončanu medalju na Panameričkim igrama 1963. i zlato 1967. Na Roland Garrosu 1968. je došla do četvrtfinala.
Gail Sherriff

**Gail Sheriff**, također poznata i kao **Gail Chanfreau**, **Gail Lovera** i **Gail Benedetti** (3. april 1945 -) je bivša australijska, odnosno francuska teniserka. Odrasla je u Australiji. Sa svojom sestrom Carol Sheriff je igrala meč na Wimbledonu 1966. godine, a što je bio drugi slučaj u historiji turnira da jedna sestra igra protiv druge. Nakon udaje za francuskog tenisera Jean Baptiste-Chanfreaua je postala francuska državljanka i nastupala za francusku Fed Cup reprezentaciju od 1969. do 1980. Poslije se udala za arhitekta Jeana Loveraa.

## Vanjske veze
* 
* 
*
Vlasta Vopičková

**Vlasta Vopičková** (rođena kao **Vlasta Kodešová**, Prag, 26.3. 1944 - ) je bivša čehoslovačka teniserka. Njen brat je poznati teniser Jan Kodeš. Tokom karijere je dva puta došla do četvrtfinala Roland Garrosa - 1968. i 1970. Također je igrala u čehoslovačkoj reprezentaciji Fed Cupa.

## Literatura
* Lichner, I. et al.(1985): *Malá encyklopedie tenisu*. Olympia, Praha
Marija Čakarova

**Marija Čakarova-Bačeva**, rođena kao **Marija Čakarova** (, 17. oktobar 1938 -; na Zapadu navođena kao *Maria Chakarova*) je bivša bugarska teniserka. Predstavljajući Bugarsku je ostvarila prvu pobjedu u Davis Cupu. 

Njeni sinovi su teniseri Ljubomir Bačev i Teodor Bačev.

## Vanjske veze
*  Profil na ITF 
*  Spisak sudionika Fed Cupa
Pat Walkden

**Patricia "Pat" Walkden** (Bulawayo, 12. februar 1946 -) je bivša južnoafrička teniserka koja je nastupala 1960-ih i početkom 1970-ih. Godine 1972. je, predstavljajući Južnu Afriku u Fed Cupu sudjelovala u pobjedi nad reprezentacijom Ujedinjenog Kraljevstva.

## Vanjske veze
* 
* 
*
Annette Van Zyl

**Annette Van Zyl** (25. septembar 1943 - ), također poznata i po vjenčanom imenu **Annette Du Plooy**, je bivša južnoafrička teniserka koja je nastupala 1960-ih i 1970-ih. Tokom karijere je osvojila jednu pojedinačnu, tri titule u ženskim i jednu u miješanim parovima, kada je 1967. zajedno sa Frewom McMillanom osvojila Roland Garros.

## Vanjske veze
* 
* 
*
Ann Haydon-Jones

**Ann Haydon-Jones** (rođena kao **Ann Shirley Haydon**; Birmingham, 7. oktobar 1938 -) je bivša britanska teniserka i stonoteniserka, najpoznatija po tome što je tokom teniske karijere osvojila osam Grand Slam naslova - tri pojedinačno, tri u ženskim i tri u mješovitim parovima.

Njen otac je bio Adrian Haydon, prvak Britanije u stonom tenisu. Prvu titulu je osvojila na Wimbledonu kao juniorka 1956. Godine 1962. se udala za P.F. Jonesa i otada nastupala kao Ann Haydon-Jones.

## Vanjske veze

* International Tennis Hall of Fame profile
Nancy Richey

**Nancy Richey** (San Angelo, Teksas) je bivša američka teniserka. Poznata je po tome što je osvojila dvije pojedinačne Grand Slam titule (Australian Championships 1967. i Roland Garros 1968) te četiri titule u parovima (U.S. Championships 1965. te Australian, Wimbledoni U.S. Championships 1969.). Godine 1969. je bila br.2 u svijetu. Tokom karijere je osvojila 69 naslova i pomogla SAD da osvoji Federation Cup godine 1969.

Richey je od 1970. do 1976. bila udana za Kenneth Guntera. Njen brat Cliff Richey je također renomirani teniser.

Uvedena je u Međunarodnu tenisku kuću slavnih 2003.

## Vanjske veze
* International Tennis Hall of Fame
*
Wimbledon 1968.

**Wimbledonska prvenstva 1968.** je bio teniski turnir održan u Londonu od 24. juna do 6. jula 1968. Predstavljao 82. po redu Wimbledonski teniski turnir, ali prvi održan u Open eri, odnosno u kome je bilo dozvoljeno igranje i amaterima i profesionalcima, odnosno drugi Grand slam Open ere. Te su godine u seniorskim pojedinačnim konkurencijama pobijedili Rod Laver i Billie Jean King, koji su na Wimbledonu već bili osvojili titule kao amateri.

## Senioi
### Muškarci pojedinačno

 **[[Rod Laver]]** por.  Tony Roche, 6–3, 6–4, 6–2

### Žene pojedinačno

 **[[Billie Jean King]]** por.  Judy Tegart Dalton, 7–5 ,9–7

### Muški parovi

 **[[John Newcombe]]** /  **[[Tony Roche]]** por.  Ken Rosewall /  Fred Stolle, 6–3, 6–8, 14–12, 6–3

### Ženski parovi

 **[[Rosemary Casals]]** /  **[[Billie Jean King]]** por.  Françoise Durr /  Ann Haydon Jones, 3–6, 6–4, 7–5

### Mješoviti parovi

 **[[Margaret Court]]** /  **[[Ken Fletcher]]** por.  Alex Metreveli /  Olga Morozova, 6–1, 14–12

## Juniori
### Dječaci pojedinačno

 **[[John Alexander (tenis)|John Alexander]]** por.  Jacques Thamin, 6-1, 6-2

### Djevojčice pojedinačno

 **[[Kristy Pigeon]]** por.  Lesley Hunt, 6-4, 6-3

## Nositelji

### Muški
#  **[[Rod Laver]] (Prvak)
#  [[Ken Rosewall]] ''(Četvrta runda, porazio ga [[Tony Roche]])
#  [[Andres Gimeno]] ''(Treća runda, porazio ga [[Raymond Moore (tenis)|Raymond Moore]])
#  [[John Newcombe]] ''(Četvrta runda, porazio ga [[Arthur Ashe]])
#  [[Roy Emerson]] ''(Četvrta runda, porazio ga [[Tom Okker]])
#  [[Manuel Santana]] ''(Treća runda, porazio ga [[Clark Graebner]])
#  [[Lew Hoad]] ''(Treća runda, porazio ga [[Bob Hewitt]])
#  [[Pancho Gonzales|Richard Pancho Gonzales]] ''(Treća runda, porazio ga [[Alex Metreveli]])
#  [[Dennis Ralston]] ''(Četvrtfinale, porazio ga [[Rod Laver]])
#  [[Earl Butch Buchholz]] ''(Četvrtfinale, porazio ga [[Tony Roche]])
#  [[Fred Stolle]] ''(Četvrta runda, porazio ga [[Clark Graebner]])
#  [[Tom Okker]] ''(Četvrtfinale, porazio ga [[Arthur Ashe]])
#  [[Arthur Ashe]] ''(Polufinale, porazio ga [[Rod Laver]])
#  [[Cliff Drysdale]] ''(Treća runda, porazio ga [[Tom Edlefsen]])
#  [[Tony Roche]] ''(Finale, porazio ga [[Rod Laver]])
#  [[Nikola Pilić]] ''(Prva runda, porazio ga [[Herb Fitzgibbon]])


=== Ženski ===
#  **Billie Jean King (prvak)
#  Margaret Court *(Četvrtfinale, porazila je [[Judy Tegart]])
#  [[Nancy Richey]] *(Polufinale, porazila je Judy Tegart)
#  Ann Jones *(Polufinale, porazila je [[Billie Jean King]])
#  [[Virginia Wade]] *(Prva runda, porazila je Christina Sandberg)
#  Maria Bueno *(Četvrtfinale, porazila je [[Nancy Richey]])
#  [[Judy Tegart]] *(Finale, porazila je Billie Jean King)
#  Lesley Bowrey ''(Četvrtfinale, porazila je Billie Jean King)

----